Hiĝro

Hiĝro                 estas termino uzata en Suda Azio – speciale en Pakistano kaj Barato – por priskribi iun transfeminan neduuman sekson, analogian kun, sed ne samsencan de, transgenraj virinoj (vir-al-virinaj transgenruloj). En apartaj areoj de Pakistano kaj Barato oni ankaŭ konas triajn seksojn kiel Aravani, Aruvani kaj Jagappa. En Barato, Pakistano kaj Bangladeŝo, la hiĝroj estas oficiale rekonataj de la registaro kiel tria sekso, nek komplete viraj nek inaj. Kvankam ili estas socie almarĝenigitaj, leĝoj kaj kortumaj decidoj promesas al ili protekton.

La hiĝroj havas registritan historion en la Hinda subkontinento ekde antikvo, kiel sugestas la periodo de la Kama Sutra. Tiu historio inkludas multajn bone konatajn rolojn en subkontinentaj kulturoj, parte seksajn, parte spiritajn kaj parte pluvivemajn. Endas mencii, ke hiĝroj estas nur unu formo de transgenrulo en Suda Azio; ekzistas ankaŭ aliaj regionaj kaj lokaj neduumaj seksaj identecoj, kaj kiel ĉie, Suda Azio havas ankaŭ transseksulojn, kiuj ne ŝatas nomiĝi hiĝroj. La pli ĝenerala urdua termino por transgenruloj, subtenata de sociaj laboristoj kaj anoj de la pli vasta transgenra komunumo, estas ĥŭaĝah sira (), kiu povas identi la individuon kiel transseksulon, transgenrulon (ĥusras), transvestulon (zenanas) aŭ eŭnukon (narnbans).

En Suda Azio, multaj hiĝroj loĝas en bone difinitaj kaj organizitaj komunumoj de nur hiĝroj, gvidataj de guruoj.Serena Nanda, "The hijras of India: Cultural and Individual Dimensions of an Institutionalized Third Gender Role", Journal of Homosexuality 11 (1986): 35–54.L Cohen, "The Pleasures of Castration: the postoperative status of hijras, jankhas and academics", in Paul R. Abramson, Steven D. Pinkerton (eds), Sexual Nature, Sexual Culture, (University of Chicago Press, 1995). Tiuj komunumoj daŭrigis sin tra generacioj per adopto de infanoj loĝantaj en mizera malriĉeco, malakceptitaj de, kaj/aŭ fuĝintaj de, siaj originaj familioj.RB Towle, and LM Morgan, "Romancing the Transgender Native: Rethinking the Use of the 'Third Gender' Concept", en S. Stryker kaj S. Whittle (eds), Transgender Studies Reader, (Routledge, 2006), pĝ. 116. Multaj laboras kiel amoristinoj por pluvivado.Nanda, S. "Hijras: An Alternative Sex and Gender Role in India (en Herdt, G. (1996) Third Sex, Third Gender: Beyond Sexual Dimorphism in Culture and History. Zone Books.)

La vorto "hiĝro" devenas de hindustana vorto, hiĝra, siavice derivita de ŝemida araba radiko hjr en ties senco de "eliro el onia tribo,""Lahzar Zanned, "Root formation and polysemic organization", en Mohammad T. Alhawary kaj Elabbas Benmamoun (redaktoroj), Perspectives on Arabic linguistics XVII-XVIII: papers from the Seventeenth and Eighteenth Annual Symposia on Arabic Linguistics, (John Benjamins, 2005), p. 97. La sud-azia uzo tradicie tradukiĝis en aliajn lingvojn kiel "eŭnuko" aŭ "hermafrodito". Tamen en tiuj terminoj "la nenormaleco de la viraj seksorganoj estas centra al la difino,"Serena Nanda, Neither Man nor Woman: The Hijras of India, (1999). kaj hiĝroj ordinare naskiĝas kun normalaj viraj seksorganoj, nur kelkfoje naskiĝintaj kiel interseksaj."Serena Nanda, "Deviant careers: the hijras of India", ĉapitro 7 en Morris Freilich, Douglas Raybeck kaj Joel S. Savishinsky (redaktoroj), Deviance: anthropological perspectives, (Greenwood Publishing, 1991). Iuj hiĝroj partoprenas en inica rito en la hiĝran komunumon nome nirwaan, kiu temas pri la forigo de la peniso, skroto kaj testikloj.

Ekde la malfrua 20-a jarcento, hiĝraj aktivuloj kaj okcidentaj NRO-oj advokis la oficialan rekonon de la hiĝroj kiel speco de tria sekso, nek vira nek ina. La hiĝroj sukcese gajnis tiun rekonon en Bangladeŝo kaj kvalifikiĝas por prioritato en edukado. En Barato, la Supera Kortumo en aprilo 2014 rekonis hiĝrojn kaj ankaŭ transgenrulojn ĝenerale kiel juran trian sekson. Nepalo, Pakistano, Barato, kaj Bangladeŝo ĉiu rekonis la ekziston de tria sekso, inklude en pasportoj kaj aliaj oficialaj dokumentoj.Julfikar Ali Manik and Ellen Barry, "A Transgender Bangladeshi Changes Perceptions After Catching Murder Suspects", New York Times, 3-a de aprilo 2015.

 Referencoj 
 Notoj 

 Citaĵoj 

Kategorio:Kulturo de Barato
Kategorio:Kulturo de Bangladeŝo
Kategorio:Kulturo de Pakistano
Kategorio:Sekso
Kategorio:Transgenreco